**Izziņa par atzinumos sniegtajiem iebildumiem**

**Par Ministru kabineta noteikumu projektu “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” un Ministru kabineta noteikumu projektu “Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība””**

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| Nav nesaskaņotu iebildumu | | | | | |

Informācija par starpministriju (starpinstitūciju) sanāksmi vai elektronisko saskaņošanu

|  |  |  |
| --- | --- | --- |
| Datums | (12.11.2020 (VSS- 972)); 09.12.2020; 28.12.2020.; 08.01.2021. | |
|  |  | |
| Saskaņošanas dalībnieki | Finanšu ministrija, Tieslietu ministrija, Latvijas Jaunuzņēmumu asociācija | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas atzinumos sniegtos iebildumus un priekšlikumus. | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | - | |

**II Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
| 1. | **Konceptuāls iebildums par Noteikumu projektu** | **Tieslietu ministrijas 03.12.2020. atzinuma Nr. 1-9.1/1298 iebildums Nr. 1:**  1. No pašreizējā projekta nosaukuma un 1. punkta redakcijas nevar izsecināt, ka noteikumi satur Jaunuzņēmumu darbības atbalsta likuma 4. panta trešajā daļā noteikto, ka Ministru kabinets nosaka kārtību, kādā Jaunuzņēmumu darbības vērtēšanas komisija (turpmāk – Komisija) pieprasa un izvērtē jaunuzņēmumus pārstāvošas organizācijas atzinumu par jaunuzņēmuma atbilstību Jaunuzņēmumu darbības atbalsta likuma 1. panta 5. punkta prasībām. Mūsuprāt Komisijas nolikums nav piemērots tiesību akts, kur noteikt kārtību, kā Komisija pieprasa atzinumu no jaunuzņēmumus pārstāvošas organizācijas un kā šo atzinumu izvērtē, jo tam piemērotāki būtu Ministru kabineta 2017. gada 7. februāra noteikumi Nr. 74 "Jaunuzņēmumu atbalsta programmu pieteikšanas un administrēšanas kārtība".  Tieslietu ministrijai neizdevās iegūt detalizētāku informāciju par to, kāpēc šāds likuma pilnvarojums tika noteikts (kādu problēmu risina vai mērķi ar to jāsasniedz), iespējams šāda informācija ir Ekonomikas ministrijas rīcībā.  Ņemot vērā to, ka visas darbības notiek administratīvā procesa ietvaros, tad būtu jāsaprot, kāds ir atzinuma statuss administratīvajā procesā – eksperta slēdziens (Administratīvā procesa likuma 59. panta otrā daļa), kompetentas institūcijas atzinums (Administratīvā procesa likuma 30. pants) vai kāds cits.  Vienlaikus pieļaujam, ka jaunuzņēmumus pārstāvošās organizācijas vēlētos saprast, kādos termiņos atzinums ir jāsniedz, vai ir kaut kādi specifiski kritēriji (likumā neiztirzāti), kas jāvērtē vai arī atzinumu organizācija sniedz pēc savas izpratnes. Turklāt pienākums sniegt šādu atzinumu šīm organizācijām Jaunuzņēmumu darbības atbalsta likumā nav nekur noteikts, tikai noteiktas Komisijas tiesības pieprasīt atzinumu (tas nozīmē, ka organizācija teorētiski var atteikties sniegt atzinumu). Tāpat, ja atzinumi par vienu jaunuzņēmumu var būt no vairākām jaunuzņēmumus pārstāvošām organizācijām, kāda būtu atzinumu izvērtēšana Komisijā, ja atzinumi būtu pretrunīgi. Kā Komisija rīkosies, ja atzinumi būs nepilnīgi? Nav arī saprotams, vai par atzinumu, kāds (Komisija vai jaunuzņēmums) arī maksā (ja maksā, tad kādas ir aptuvenās izmaksas). Tāpat nav skaidrs, kā šī organizācija iegūs visu nepieciešamo informāciju atzinuma sniegšanai un saglabās komercnoslēpumu. Visbeidzot nav skaidrs, vai šādu vērtējumu varēs uzskatīt par objektīvu, ja reiz atzinumu sniedzošā organizācija ir jaunuzņēmumu pārstāve.  Ievērojot minēto, lūdzam detalizēti skaidrot iepriekš minētos aspektus (likuma pilnvarojuma apjoms, saturs, atzinuma statuss, izmaksu segšana, atbilstība administratīvajam procesam, atzinuma objektivitāte, komercnoslēpumu aizsardzība utt.) un vērtēt lietderību Jaunuzņēmumu darbības atbalsta likuma 4. panta trešajā daļā paredzēto regulējumu iekļaut Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība". | **Ņemts vērā**  Iemesls Jaunuzņēmumu darbības atbalsta likuma (turpmāk – Likums) 4. panta trešajā daļā noteiktā regulējuma ietveršanai Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums” (turpmāk – MK noteikumu Nr.30) nevis Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība" (turpmāk – MK noteikumi Nr.74) ir saistīts ar to, ka MK noteikumi Nr.74 pēc būtības paredz administrēšanas darbības, kuras nepieciešamas veikt, lai pieteiktos atbalsta saņemšanai un sagatavotu lietu Jaunuzņēmumu darbības vērtēšanas komisijai (turpmāk – Komisija) izlemšanai, savukārt MK noteikumi Nr.30 noteic kārtību, kādā Komisija izskata dokumentus un balstoties uz tiem pieņem lēmumus. Ņemot vērā to, ka MK noteikumi Nr.74 jau paredz pienākumu jaunuzņēmumam Likumā paredzētajos gadījumos iesniegt jaunuzņēmumus pārstāvošas organizācijas (turpmāk – Organizācijas) atzinumu kopā ar pieteikumu, gan MK noteikum Nr.74 paredz arī tiesības adminsitrējošani iestādei pieprasīt atzinumu no Organizācijas, paredzams, ka Komisijai reti būs nepieciešamība izmantot savas Likumā noteiktās pieprasīšanas tiesības, ievērojot apstākli, ka visdrīzāk Komisijā nepieciešamo atzinumu iesniegs administrējošā iestāde atbilstoši MK noteikumu Nr.74. Ņemot vērā to, ka atzinuma pieprasīšana nebūs nepieciešama visos gadījumos, jo Komisja ir tiesīga attiecīgo jautājumu izlemt bez šāda atzinuma, kā arī to, ka tikai Komisija var nolemt, kāda veida dokumenti tai nepieciešami kvalitatīva lēmuma pieņemšanai, Likuma 4. panta trešajā daļā paredzētais tika iestrādāts MK noteikumos Nr.30.  Attiecībā uz jautājumu, kādu problēmu vai mērķi risina likuma pilnvarojums – pēc būtības ar atzinumu ir daļēji aizstāta iepriekš Likumā paredzētā, bet praksē atbilstoši nedarbojusies metode jaunuzņēmuma atbilstības noteikšanai – iepriekš par jaunuzņēmumu varēja uzskatīt tikai tādu Likuma prasībām atilstošu jaunuuzņēmumu, kurā riska kapitāla investors ir veicis investīciju. Grozījumi Jaunuzņēmumu darbības atbalsta likumā (turpmāk – Grozījumi Likumā) šo atbilstības prasību no Likuma izslēdza, atstājot Komisijas kompetencē izvērtēt jaunuzņēmuma atbilstību, nepieciešamības gadījumā, lūdzot viedokli no Organizācijas. Tādējādi izriet, ka jaunuzņēmumu validēšana no riska kapitāla investora puses ir aizstāta ar pilnīgu validēšanu no Komisijas puses, kura nepieciešamības gadījumā konsultējas ar Organizāciju, lūdzot sniegt atzinumu.  Attiecībā uz atzinuma statusu administratīvajā procesā – vēršam uzmanību uz to, ka Komisijas kompetence ir noteikta Jaunuzņēmumu darbības atbalsta likumā (15.pants), tai skaitā pieņemt lēmumu par atbalsta programmas piešķiršanu vai atteikumu piešķirt to jaunuzņēmumam, kā arī atcelt lēmumu par atbalsta programmas piešķiršanu. No minētā izriet, ka Organizācijas atzinumam būs tikai konsultatīvs raksturs Komisijai (pēc līdzības eksperta slēdzienam atbilstoši Administratīvā procesa likuma 59. panta otrajai daļai) un Komisija savā lēmumā varēs vai nu uz to balstīties vai atspēkot Organizācijas izdarītos secinājumus, ja tiem nepiekritīs. Jo izvērstāks un precīzāks būs Organizācijas atzinums, jo vieglāk vajadzētu būt Komisijai pārliecināties par atbilstību kritērijiem. Atzinumu nesaņemšanas vai nepilnīgu atzinumu gadījumā Komisija pieņems attiecīgo lēmumu patstāvīgi. Norādāms, ka Noteikumu projekts paredz arī tiesības Komisijai uzaicināt Organizācijas pārstāvi piedalīties sēdē kā ekspertam.  Ņemot vērā to, ka Likuma deleģējuma tvērums neparedz tiesības Ministru kabinetam atrunāt kārtību, kādā Organizācijas sniedz atzinumus, Noteikumu projekts neparedz nosacījumus, kurus jāievēro Organizācijām, sniedzot atzinumus, tai skaitā finansēšanas jautājumus. Ievērojot minēto, Likuma 4.panta trešajā daļā iekļauts MK noteikumos Nr.30 nevis MK noteikumos Nr.74. Atbilstoši diskusijām Saeimā, izskatot attiecīgos Grozījumus Likumā, un Latvijas Jaunuzņēmumu asociācijas atzinumam par Noteikumu projektu, atzinumi Komisijai no Organizācijas puses tiks sniegti, nepieprasot maksu. Komisija, lemjot par nepieciešamību pieprasīt Organizācijas atzinumu, noteiks konkrētajam gadījumam atbilstošāko atzinuma sniegšanas termiņu.  Attiecībā uz Organizācijas kompetenci atzinuma sagatavošanā norādāms, ka tā ir izvērtēta Grozījumu Likumā izskatīšanas Saeimā ietvaros. Atbilstoši Likumā paredzētajam deleģējumam Noteikumu projektā nevar paredzēt ne kritērijus, saskaņā ar kuriem Organizācija gatavo atzinumu, ne citus nosacījumus atzinumam. Vienlaikus norādāms, ka diskusiju Saeimā ietvaros, izskatot Grozījumus Likumā, tika izsecināts, ka Latvijas Jaunuzņēumu asociācija, kas pēc būtības šobrīd ir vienīgā Organizācija, kas atbilst Likuma 4. panta trešajā daļā noteiktā deleģējuma adresātam, jaunuzņēmumus, kuri piesakās par tās biedru, rūpīgi pārbauda no Likuma 1. panta 5. punkta prasību viedokļa, jo Latvijas Jaunuzņēumu asociācijas mērķis ir saistīts ar šīm prasībām atbilstošu jaunuzņēmumu atbalstīšanu un to ekosistēmas attīstīšanu. Ņemot vērā to, ka informācijas iegūšana/apmaiņa par jaunuzņēmumu tiek iniciēta pēc jaunuzņēmuma pieteikuma par valsts atbalsta saņemšanu, komercnoslēmuma saglabāšana ir iespējama tik tālu, cik tas nav pretrunā ar komercdarbības atbalstu piešķiršanu un uzraudzību regulējošo normatīvao aktu noteikumiem. Vienlaikus norādāms, ka Komisijas sēdes ir slēgtas un Organizācijas pienākumi attiecībā pret tās biedriem ir noteiki statūtos un/vai sadarbības līgumos utml. | | **Papildināta Anotācijas I sadaļa.** |
| 2. | **Konceptuāls iebildums par Anotāciju** | **Tieslietu ministrijas 03.12.2020. atzinuma Nr. 1-9.1/1298 iebildums Nr. 2:**  Ņemot vērā 1. iebildumā minēto, lūdzam būtiski uzlabot anotācijas I un II sadaļas saturu. | **Ņemts vērā** | | **Papildināta Anotācijas I sadaļa.** |
| 3. | **Anotācijas VI sadaļa** | **Tieslietu ministrijas 03.12.2020. atzinuma Nr. 1-9.1/1298 iebildums Nr. 3:**  Spriežot pēc anotācijas VI sadaļā norādītā, projekta izstrādes gaitā netika mērķtiecīgi apzinātas jaunuzņēmumu pārstāvības organizācijas, kuras jaunais regulējums skar tieši un kuras varētu sniegt viedokli par izstrādāto projektu, bet projekts formāli ielikts institūciju tīmekļvietnēs. Atbilstoši Valsts pārvaldes iekārtas likuma 10. panta septītajai daļai valsts pārvaldes pienākums ir informēt sabiedrību par savu darbību. Tas attiecas it īpaši uz to sabiedrības daļu, kuru tiesības vai tiesiskās intereses īstenotā vai plānotā darbība skar vai var skart. Plānojot sabiedrības līdzdalību, jāizvēlas piemērotākie sabiedrības līdzdalības veidi, veicinot efektīvu, atklātu, ietverošu, savlaicīgu un atbildīgu sabiedrības iesaistīšanos. Aicinām apzināt potenciālās jaunuzņēmumu pārstāvības organizācijas un noskaidrot to viedokli par jauno regulējumu, kā arī lūdzam atbilstoši rezultātiem aizpildīt anotācijas VI sadaļu. | **Ņemts vērā** | | **Papildināta Anotācijas VI sadaļa.** |
| 4. | **Anotācijas I sadaļas 2. punktā** | **Tieslietu ministrijas 03.12.2020 atzinuma Nr. 1-9.1/1298 iebildums Nr.4:**  Kā izriet no anotācijas I sadaļas 2. punktā norādītās informācijas, Ministru kabineta noteikumu projekts "Grozījumi Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība" (VSS-418) paredz jaunuzņēmumam iespēju atzinumu no organizācijas iesniegt Komisijai pašam kopā ar iesniegumu. Vēršam uzmanību, ka nepieciešams šo informāciju aktualizēt, jo Ministru kabineta 2020. gada 20. oktobra noteikumi Nr. 644 "Grozījumi Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība"" ir jau pieņemti. | **Ņemts vērā** | | **Precizēts Anotācijas I sadaļas 2. punkts.** |
| 5. | **Konceptuāls iebildums** | **Latvijas Jaunuzņēmumu asociācijas 2020. gada 30. novembra atzinums**  Latvijas Jaunuzņēmumu asociācija kopumā šo soli vērtē ļoti pozitīvi. Komisija, kas izvērtē, vai piešķirt jaunuzņēmumam atbalstu, būtiski atvieglos jaunuzņēmumu kvalificēšanās procesu. Tādējādi, likumam varēs kvalificēties gan pašfinansēti (bootstrapped), gan riska kapitālistu un eņģeļu finansēti uzņēmumi dažādās attīstības stadijās. Šis būs pozitīvs solis jaunuzņēmumu attīstības veicināšanā Latvijā.  Mēs vēlētos uzsvērt, ka komisijā obligāti jāiekļauj vismaz viens no Latvijas Jaunuzņēmumu Asociācijas pārstāvjiem. Tādā veidā nodrošinot, ka industrijas vadošā organizācija tiek iekļauta izvērtējumā.  Atsevišķi vēlamies likt uzsvaru uz potenciālu administratīvu slogu, ko šīs izmaiņas var radīt.  Kvalitatīva atzinuma sniegšanai Asociācija uzskata par nepieciešamu:  1. Administrēt šo atzinuma sniegšanas procesu, sniedzot pamatotus komentārus, vai attiecīgais uzņēmums kvalificējas vai nē. Tieši atteikums būs ļoti būtisks un niansēts, jo gadījumā, ja uzņēmējs nesapratīs vai nepiekritīs atteikuma iemeslam, var rasties liela rezonanse publiski. Tāpēc atzinumam ir jābūt formālam dokumentam, ar izvērtēšanas kritērijiem, kas pieejami publiski, un var tikt izmantoti atspēkojot dažādas pretenzijas.  2. Lai sniegtu kvalificētu atzinumu, Latvijas Jaunuzņēmumu Asociācija ir gatava veltīt atbilstošus resursus šo atzinumu sniegšanā, jo uzskata, ka tas ir būtiski, lai jaunuzņēmuma likums efektīvi funkcionētu. Taču, Asociācija vēlas uzsvērt, ja gadījumā, papildus administratīvās izmaksas atzinumu sniegšanai kļūs nesamērīgas, Asociācija lūgs rast iespēju segt šos izdevumus. | **Panākta vienošanās**  Latvijas Jaunuzņēmumu asociācijas viedokli šobrīd nav iespējams ņemt vērā, jo Komisijas lemtspēja ir saistīta ar to, ka tās locekļiem jābūt valsts amatpersonām (vēlme kļūt par amatpersonām, kā arī šā statusa atbilstība Latvijas Jauuzņēmumu asociācijas pārstāvju īstenotajām aktivitātēm nav izvērtējama šā Noteikumu projekta kontekstā, jo šā Noteikumu projekta mērķis ir ieviest Likumā paredzēto mehānismu nevis radīt jaunus), kā arī Latvijas Jaunuzņēmumu asociācijas pārstāvja ierobežotajām iespējām saglabāt neitralitāti (balsojot) pret izskatāmo jautājumu situācijā, kad lēmums Komisijai būs jāpieņem, balstoties uz Latvijas Jaunuzņēmumu asociācijas atzinumu. Ekonomikas ministrija piekrīt, ka atzinuma sniegšana saistās ar administratīvo slogu, bet tas izriet ne no Noteikumu projekta, bet gan no Likuma, kas šādu pienākumu – sniegt atzinumu – ir uzlicis Latvijas Jaunuzņēmumu asociācijai. Attiecībā uz Latvijas Jaunuzņēmumu asociācijas viedoklī minēto par atzinumiem, Ekonomikas ministrijas ieskatā atzinumam būs konsultatīvs raksturs komisijai un komisija savā lēmumā varēs vai nu uz to balstīties vai atspēkot organizācijas izdarītos secinājumus, ja tiem nepiekritīs. Jo izvērstāks un precīzāks būs organizācijas atzinums, jo vieglāk vajadzētu būt komisijai pārliecināties par atbilstību kritērijiem. Latvijas Jaunuzņēmumu asociācijas vēlme noteikt publisku pieejamus kritērijus, saskaņā ar kuriem tiks vērtēti jaunuzņēmumi un gatavoti atzinumi Ekonomikas ministrijas ieskatā ir atbalstāmi, jo tas padarīs izvērtēšanas procesu caurspīdīgāku un katram būs iespēja iepazīties ar kritērijiem iepriekš un novērtēt savu atbilstību. Attiecībā uz finansējumu, Ekonomikas ministriju priecē Latvijas Jaunuzņēmumu asociācijas spēja nodrošināt Likumā paredzēto funkciju. Papildu finansējuma jautājumi ir risināmi atsevišķās diskusijās atbilstoši līdzšinējai sadarbības praksei starp Ekonomikas ministriju un Latvijas Jaunuzņēmumu asociāciju. | | **Ministru kabineta noteikumu projekts “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” papildināts ar grozījumu noteikumu 11. punktā, nosakot Organizācijas pārstāvja tiesības piedalīties komisijas sēdē pēc Komisijas uzaicinājuma.** |
| 6. | **Konceptuāls iebildums** | **Tieslietu ministrijas 16.12.2020. atzinuma iebildums:**  Tieslietu ministrija ir izskatījusi Ekonomikas ministrijas 09.12.2020. precizēto Ministru kabineta noteikumu projektu “Grozījumi Ministru kabineta 2017. gada 17. janvāra noteikumos Nr. 30 "Jaunuzņēmumu darbības vērtēšanas komisijas nolikums”” (VSS-972), anotāciju un izziņu, un informē, ka uztur atzinumā pausto 1.iebildumu, daļā par to, ka Ministru kabineta 2017. gada 7. februāra noteikumus Nr. 74 "Jaunuzņēmumu atbalsta programmu pieteikšanas un administrēšanas kārtība" nepieciešams papildināt ar Jaunuzņēmumu darbības atbalsta likuma 4. panta trešajā daļā noteiktā pilnvarojuma, ka Ministru kabinets nosaka kārtību, kādā Jaunuzņēmumu darbības vērtēšanas komisija (turpmāk – Komisija) pieprasa un izvērtē jaunuzņēmumus pārstāvošas organizācijas atzinumu par jaunuzņēmuma atbilstību Jaunuzņēmumu darbības atbalsta likuma 1. panta 5. punkta prasībām, regulējumu.  Ir skaidrs, ka likumdevējs vēlējies skaidru un izvērstu regulējumu kādā kārtībā komisija pieprasa atzinumu par tiesību subjekta atbilstību likumā noteiktiem kritērijiem no organizācijas un kā izvērtē atzinumu (kā piemēru var ņemt, piemēram, administratīvā procesa tiesā regulējumu par ekspertiem un ekspertīzēm). Šobrīd nepieciešamo regulējumu var veidot vienpusīgu – nosakot komisijas darbības attiecībā uz organizāciju. Vienlaikus lūdzam vērtēt, vai likuma pilnvarojums nebūtu papildināms, lai kvalitatīvi noteiktu visus šos sadarbības aspektus, jo acīmredzami tas nav pilnīgs. | **Ņemts vērā** | | **Izstrādāts Ministru kabineta noteikumu projekts**  “Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” **un** Ministru kabineta noteikumu projekta “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” un Ministru kabineta noteikumu projekta  “Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” **sākotnējās ietekmes novērtējuma ziņojums (anotācija).** |
| 7. | **Konceptuāls iebildums** | **Tieslietu ministrijas 07.01.2021. atzinuma iebildums:**  Tieslietu ministrija ir izskatījusi Ekonomikas ministrijas 28.12.2020. precizēto Ministru kabineta noteikumu projektu “Grozījumi Ministru kabineta 2017. gada 17. janvāra noteikumos Nr. 30 "Jaunuzņēmumu darbības vērtēšanas komisijas nolikums”” (VSS-972) (turpmāk – nolikuma grozījumu projekts)  un papildus izstrādāto Ministru kabineta noteikumu projektu “Grozījumi Ministru kabineta 2017. gada 7. februāra noteikumos Nr. 74 "Jaunuzņēmumu atbalsta programmu pieteikšanas un administrēšanas kārtība"” (turpmāk – MK noteikumu Nr.74 grozījumu projekts) un izsaka šādu iebildumu:  Lūdzam nolikuma grozījumu projektā svītrot 1.punktu, precizēt norādi, uz kāda likuma pamata noteikumi izdoti un pārējo projekta tekstu, ja nepieciešams, precizēt tā, lai tajā netiktu noteikts regulējums, kas izriet no  Jaunuzņēmumu darbības atbalsta likuma 4. panta trešās daļas likuma pilnvarojuma, jo tas tiks noteikts  MK noteikumu Nr.74 grozījumu projektā. Vienlaikus atstājot regulējumu, kas ir pieļaujams koleģiālas institūcijas nolikumā. Attiecīgi precizējams arī anotācijas skaidrojums. | **Ņemts vērā** | | **Precizēts Ministru kabineta noteikumu projekts “Grozījumi Ministru kabineta 2017. gada 17. janvāra noteikumos Nr. 30 “Jaunuzņēmumu darbības vērtēšanas komisijas nolikums”” un Ministru kabineta noteikumu projekts “Grozījumi Ministru kabineta 2017.gada 7.februāra noteikumos Nr.74 „Jaunuzņēmumu atbalsta programmu pieteikšanas un administrēšanas kārtība”” un to apvienotā anotācija.** |
| **Atbildīgā amatpersona** | | | |  |

Kristaps Soms

|  |
| --- |
| Ekonomikas ministrijas Uzņēmējdarbības konkurētspējas departamenta direktors |
| tālr. 67013299  Kristaps.Soms@em.gov.lv |